**Δελτίο Τύπου**

**Οικονομικά Αποτελέσματα Ομίλου ΕΛΛΑΚΤΩΡ για το 2022**

* **Καθαρά μετά από φόρους κέρδη €518,6 εκατ., σε σύγκριση με ζημίες €58,4 εκατ. το 2021**
* **Κέρδη προ φόρων, τόκων και αποσβέσεων (EBITDA) €239,2 εκατ., σε σύγκριση με €164,9 εκατ. το 2021 (+45% ετήσια μεταβολή)**
* **Σύνολο Ιδίων Κεφαλαίων €913,5 εκατ. ή €2,62 ανά μετοχή από €363,3 εκατ. στο τέλος του 2021 (αύξηση 151%)**

**Η ΕΛΛΑΚΤΩΡ (RIC: HELr.AT, Bloomberg: ELLAKTOR:GA) ανακοινώνει τα βασικά οικονομικά μεγέθη της χρήσης 2022.**

* **€1,04 δισ. συνολικός Κύκλος Εργασιών Ομίλου** για το 2022 (ετήσια μεταβολή  **+14%)**
* **€239 εκατ. Κέρδη προ Φόρων Τόκων και Αποσβέσεων (EBITDA)** για το 2022, (ετήσια μεταβολή +45%), εκ των οποίων €164 εκατ. αφορούν συνεχιζόμενες δραστηριότητες
* **€68 εκατ. Κέρδη προ Φόρων (ΚΠΦ) για το 2022,** έναντι ζημιών €29 εκατ. το 2021, εκ των οποίων τα €18 εκατ. αφορούν συνεχιζόμενες δραστηριότητες
* **€519 εκατ. Κέρδη μετά από Φόρους (ΚΜΦ),** συμπεριλαμβανομένων κερδών €497 εκατ. που αφορούν στην πώληση του 75% του κλάδου Ανανεώσιμων Πηγών Ενέργειας (ΑΠΕ)
* **Καθαρά Διαθέσιμα[[1]](#footnote-1)1**: **€182 εκατ., έναντι Καθαρού Δανεισμού** €578 εκατ. στις 31.12.2021
* **Η ρευστότητα του Ομίλου** ανήλθε στις 31.12.2022 σε **€508 εκατ**. και στις 31.12.2021 €470 εκατ.
* **Θετικές Λειτουργικές Ταμειακές Ροές** ύψους **€36,4 εκατ.** για το 2022
* **Προσήλωση στη Bιώσιμη Aνάπτυξη,** η οποία εχει πρωταγωνιστικό ρόλο στον επιχειρησιακό σχεδιασμό των δραστηριοτήτων του Ομίλου, ακολουθώντας βέλτιστες διεθνείς πρακτικές και  αναγνωρισμένα πρότυπα, ώστε να διασφαλίζεται η ενσωμάτωση των παραγόντων που σχετίζονται με το Περιβάλλον, την Κοινωνία και την Εταιρική Διακυβέρνηση (ESG) στην επιχειρηματική δραστηριότητα του Ομίλου.

**Ι. Βασικά Οικονομικά μεγέθη Ομίλου χρήσης 2022.**

**Αποτελέσματα.**

Το 2022, η Εταιρεία προχώρησε στην απόσχιση του κλάδου των ΑΠΕ του Ομίλου και εισφορά του σε νέα εταιρεία η οποία συστάθηκε από κοινού με την «MOTOR OIL RENEWABLE ENERGY ΜΟΝΟΠΡΟΣΩΠΗ ΑΕ» («MORE», 100% θυγατρική της MOTOR OIL) και έχει την επωνυμία «ΑΝΕΜΟΣ RES ΜΟΝΟΠΡΟΣΩΠΗ». Η Εταιρεία συμμετέχει στην εν λόγω νεοσύστατη εταιρεία με ποσοστό 25% και η MORE με ποσοστό 75%. Το συνολικό τίμημα για τη μεταβίβαση του ποσοστού 75% στην ΑΝΕΜΟΣ HOLDINGS ανήλθε σε €671,5 εκατ.

Για λόγους συγκρισιμότητας τα οικονομικά στοιχεία του κλάδου ΑΠΕ παρουσιάζονται και ως μέρος του Ομίλου ΕΛΛΑΚΤΩΡ αλλά και διακριτά για τη σωστή και πλήρη πληροφόρηση του επενδυτικού κοινού (ΔΠΧΑ 5 - «Μη κυκλοφορούντα περιουσιακά στοιχεία που κατέχονται προς πώληση και διακοπείσες δραστηριότητες»).

**Κατάσταση Αποτελεσμάτων του Ομίλου για την χρήση 2022:**

|   | **Συνεχιζόμενες Δραστηριότητες** | **Διακοπείσες** **Δραστηριότητες** | **Σύνολο** |
| --- | --- | --- | --- |
| ***€εκ.*** | **2021** | **2022** | **Δ%** | **2021** | **2022** | **Δ%** | **2021** | **2022** | **Δ%** |
| **Πωλήσεις** | **809,8** | **944,0** | **17%** | **105,7** | **99,5** | **(6%)** | **915,5** | **1.043,5** | **14%** |
| Κόστος πωληθέντων\* | (688,5) | (774,1) | (12%) | (19,8) | (20,2) | (2%) | (708,3) | (794,3) | (12%) |
| **Μεικτό κέρδος** | **121,3** | **169,9** | **40%** | **85,9** | **79,3** | **(8%)** | **207,2** | **249,2** | **20%** |
| Έξοδα διάθεσης & διοίκησης\* | (53,4) | (60,6) | (13%) | (1,4) | (0,9) |  33% | (54,8) | (61,5) | (12%) |
| Λοιπά έσοδα & Λοιπά κέρδη/(ζημίες) \* | 9,0 | 49,6 | >100% | (0,1) | (3,0) | <(100%) | 8,9 | 46,6 | >100% |
| Μερίδιο κέρδους /(ζημιάς) από συγγενείς εταιρείες  | 3,6 | 5,0 |  37% | (0,1) | (0,2) | (112%) | 3,6 | 4,8 |  35% |
| **EBITDA** | **80,5** | **164,0** | **104%** | **84,4** | **75,2** | **(11%)** | **164,9** | **239,2** | **45%** |
| *EBITDA περιθώριο (%)* | *10%* | *17%* | - | *80%* | *76%* |  | *18%* | *23%* |  |
| **EBITDA Συγκρίσιμο\*\*** | **106,7** | **173,0** | **62%** | **84,4** | **75,2** | **(11%)** | **191,1** | **248,2** | **30%** |
| *EBITDA συγκρίσιμο\*\* περιθώριο (%)* | *13%* | *18%* |  | *80%* | *76%* |  | *21%* | *24%* |  |
| Αποσβέσεις | (86,1) | (83,6) |  3% | (24,8) | (12,4) |  50% | (111,0) | (96,0) |  13% |
| **Αποτελέσματα εκμετάλλευσης** | **(5,6)** | **80,4** | **>100%** | **59,5** | **62,8** | **5%** | **53,9** | **143,2** | **>100%** |
| Έσοδα από μερίσματα | 1,0 | 1,6 |  68% | - | - | - | 1,0 | 1,6 |  68% |
| Χρηματοοικονομικά έσοδα/(έξοδα) | (71,8) | (64,2) |  11% | (11,6) | (13,0) | (11%) | (83,5) | (77,1) |  8% |
| **Κέρδη/(ζημίες) προ φόρων** | **(76,5)** | **17,9** | **>100%** | **47,9** | **49,8** | **4%** | **(28,6)** | **67,7** | **>100%** |
| Φόρος εισοδήματος | (24,2) | (36,1) | (49%) | (5,6) | (10,4) | (86%) | (29,8) | (46,5) | (56%) |
| **Καθαρά κέρδη/(ζημίες)** | **(100,7)** | **(18,3)** | **82%** | **42,3** | **39,5** | **(7%)** | **(58,4)** | **21,2** | **>100%** |
| Κέρδη από συναλλαγή ΑΠΕ | - | - | - | - | 497,4 | - | - | 497,4 | - |
| **Καθαρά κέρδη/(ζημίες) Σύνολο** | **(100,7)** | **(18,3)** | **82%** | **42,3** | **536,9** | **>100%** | **(58,4)** | **518,6** | **>100%** |

*\*Χωρίς αποσβέσεις*

*\*\* Εξαιρουμένης της επιβάρυνσης στη χρήση 2022 με ποσό ύψους €9,0 εκατ. λόγω των επιπτώσεων της κακοκαιρίας "Ελπίς" και της επιβάρυνσης των αποτελεσμάτων 2021 κατά €26,2 εκατ. συνεπεία αρνητικής έκβασης διαιτησίας για έργο στο Κατάρ.*

***Σχολιάζοντας τα Οικονομικά Αποτελέσματα της χρήσης 2022, ο Διευθύνων Σύμβουλος της ΕΛΛΑΚΤΩΡ, Ευθύμιος Μπουλούτας ανέφερε:***

*«Το 2022 αποτέλεσε ένα κομβικό ορόσημο για τον Όμιλο ΕΛΛΑΚΤΩΡ. Με την στρατηγική εξυγίανσης της κεφαλαιακής δομής και επιτυχούς αναδιάρθρωσης που ακολουθήσαμε τα τελευταία δυο χρόνια πετύχαμε την αντιστροφή της αρνητικής πορείας των προηγουμένων ετών, με επιστροφή στην ανάπτυξη των εργασιών κατά 17% την διετία, και την είσοδο σε νέο κύκλο σημαντικά αυξημένης κερδοφορίας όπως αποτυπώνεται στα καθαρά κέρδη του 2022, ύψους €519 εκ. Από υπερδανεισμένη επιχείρηση του παρελθόντος κατορθώσαμε να αποπληρώσουμε το σύνολο του εταιρικού δανεισμού και να είμαστε από τις ελάχιστες επιχειρήσεις στην Ελλάδα με καθαρά ταμειακά διαθέσιμα €182 εκ.. Σαν αποτέλεσμα της, σημαντικά αυξημένης, κερδοφορίας μας, τα ίδια κεφάλαια του Ομίλου διαμορφώνονται στο τέλος του 2022 σε €913 εκ., καθιστώντας μας, μια από τις πιο υγιείς επιχειρήσεις στο κλάδο των υποδομών της Ελλάδας.*

*Το 2022, ολοκληρώθηκε η απόσχιση του κλάδου ΑΠΕ με σύσταση της ΑΝΕΜΟΣ RES HOLDINGS AE, θυγατρικής της MORE κατά 75%, και στην οποία η ΕΛΛΑΚΤΩΡ συμμετέχει με ποσοστό 25%, με τίμημα για την εν λόγω μεταβίβαση που ανήλθε σε €671,5 εκατ.. Η συναλλαγή αυτή, όπως και η πλήρης εξαγορά του Διεθνούς Ομολόγου (ονομαστικής αξίας €670 εκατ.), δύο έτη νωρίτερα από τη λήξη του έχει θωρακίσει κεφαλαιακά τον Όμιλο, επιτρέποντας την απρόσκοπτη υλοποίηση των επενδύσεων σε όλους τους κλάδους δραστηριότητάς του.*

*Σε ότι αφορά στην Κατασκευή, κεφαλαιοποιώντας μια επιτυχημένη στρατηγική αναδιάρθρωσης, ο κλάδος επανήλθε σε ανοδική πορεία, με ιδιαίτερα θετικές προοπτικές σε όρους ανάπτυξης και λειτουργικής κερδοφορίας. Η ανταγωνιστική ανάκαμψη του κλάδου σε μόλις δύο χρόνια αποτυπώνεται τόσο στο ανεκτέλεστό του, ύψους €2,9 δισ. (αύξηση πάνω από 60% σε σχέση με το 2020) και την αύξηση των εσόδων του κατά 20%, όσο και στην αύξηση της οικονομικής αξίας του, ως αυτή αποτυπώθηκε στην πρόσφατη συναλλαγή πώλησής του στην INTRAKAT.*

*Ο Όμιλος ΕΛΛΑΚΤΩΡ έχει εισέλθει πλέον, σε μία βιώσιμη αναπτυξιακή πορεία. Στηριζόμενος στο νέο του επιχειρηματικό μοντέλο θα συνεχίζει να ισχυροποιεί τη θέση του στον ευρύτερο κλάδο των υποδομών στην Ελλάδα, με γνώμονα τη δημιουργία μίας σταθερής και μακροχρόνιας αξίας για τους μετόχους, τους εργαζομένους καθώς και την Ελληνική οικονομία και κοινωνία. Είμαστε έτοιμοι για την επόμενη ημέρα.»*

**Στοιχεία Ισολογισμού.**

* **€508 εκατ. ταμειακά και λοιπά ρευστοποιήσιμα στοιχεία**

Το σύνολο Ενεργητικού του Ομίλου στις 31.12.2022 διαμορφώθηκε σε €2,5 δισ., ενώ την 31.12.2021 ήταν €2,8 δισ..

Τα ταμειακά διαθέσιμα (ταμείο και άμεσα ρευστοποιήσιμα στοιχεία ενεργητικού) του Ομίλου στις 31.12.2022, αυξήθηκαν στα €508 εκατ. από €470 εκατ. στις 31.12.2021.

Το σύνολο των δανείων (χωρίς τις υποχρεώσεις μίσθωσης) σε ενοποιημένο επίπεδο ανήλθε στις 31.12.2022 σε €691,6 εκατ. έναντι €1.461 εκατ. στις 31.12.2021. Από το σύνολο των δανείων, €119,6 εκατ. είναι βραχυπρόθεσμα και €572,0 εκατ. μακροπρόθεσμα. Στο σύνολο των δανείων συμπεριλαμβάνονται ποσά από δάνεια της ΜΟΡΕΑΣ ΑΕ (συγχρηματοδοτούμενο έργο) χωρίς δικαίωμα αναγωγής στη μητρική εταιρεία (non recourse debt) ύψους €406,6 εκατ. Εξαιρουμένων των δανείων της ΜΟΡΕΑΣ ΑΕ, το σύνολο των δανείων σε ενοποιημένο επίπεδο ανήλθε στις 31.12.2022 σε €285 εκατ.

* **Θετικές λειτουργικές ταμειακές ροές €36 εκατ. για το 2022**

Οι λειτουργικές ταμειακές ροές διαμορφώθηκαν σε θετικό επίπεδοστα €36,4 εκατ. εκ των οποίων τα €21,5 εκατ. αφορούν στις συνεχιζόμενες δραστηριότητες, έναντι λειτουργικών εισροών ύψους €66,7 εκατ. το 2021.

* **€828 εκατ. ίδια κεφάλαια μετόχων**

Τα ίδια κεφάλαια του Ομίλου διαμορφώθηκαν σε €913,5 εκατ. έναντι €363,3 εκατ. στις 31.12.2021 δηλαδή αυξημένα κατά €550 εκατ., ενώ τα αναλογούντα στους μετόχους της πλειοψηφίας σε €827,9 εκατ. έναντι €285,9 εκατ. αντίστοιχα, δηλαδή αυξημένα κατά €541,9 εκατ., κυρίως λόγω του κέρδους από τη συναλλαγή πώλησης των ΑΠΕ.

**II. Επίδοση ανά Κλάδο δραστηριότητας στη χρήση 2022.**

**Κατασκευή.**

Ο κλάδος της Κατασκευής παρουσίασε κατά τη χρήση του 2022 έσοδα €554,7 εκατ. έναντι εσόδων €462,7 εκατ. στη χρήση 2021, σημειώνοντας αύξηση της τάξης του 20%, η οποία προέρχεται κυρίως από τη δραστηριότητα στην Ελλάδα με τη συνεισφορά των νέων έργων, η κατασκευή των οποίων ξεκίνησε εντός του 2022, να είναι σημαντική. Από τον κύκλο εργασιών, 68% προήλθε από τα έργα στο εσωτερικό και 32% από το εξωτερικό.

Το EBITDA του κλάδου Κατασκευής για τη χρήση του 2022 διαμορφώθηκε σε ζημιά €1,7 εκατ. έναντι ζημιών €75,4 εκατ. στην χρήση του 2021.

Το συνολικό ανεκτέλεστο υπόλοιπο έργων της ΑΚΤΩΡ και των θυγατρικών της ανέρχεται σήμερα στα €2,9 δις.

**Παραχωρήσεις.**

Κατά το 2022 τα έσοδα του κλάδου των Παραχωρήσεων διαμορφώθηκαν σε €269,0 εκατ. έναντι €233,3 εκατ. το 2021, παρουσιάζοντας αύξηση 15,3% ή €35,7 εκατ. Η εν λόγω αύξηση στα έσοδα οφείλεται στην αύξηση της κυκλοφορίας σε όλους τους αυτοκινητοδρόμους (+17,4%) και κυρίως στην Αττική Οδό (+12,5%), σε σχέση με πέρυσι.

Το EBITDA του κλάδου των Παραχωρήσεων κατά τη χρήση 2022 διαμορφώθηκε σε €151,5 εκατ. έναντι €142,8 εκατ. πέρυσι, σημειώνοντας αύξηση 6,1% ή €8,8 εκατ. επηρεαζόμενο από την προαναφερόμενη αύξηση της κυκλοφορίας. Το περιθώριο EBITDA διαμορφώθηκε σε 56% το 2022 έναντι 61% πέρυσι. Ωστόσο το EBITDA του κλάδου των Παραχωρήσεων επιβαρύνθηκε με ποσό ύψους €9,0 εκατ. λόγω των επιπτώσεων της κακοκαιρίας "Ελπίς". Χωρίς την αρνητική αυτή επίδραση το συγκρίσιμο EBITDA του κλάδου ανέρχεται σε €160,5 εκατ. (+€17,8 εκατ.).

**Περιβάλλον.**

Ο κύκλος εργασιών του κλάδου Περιβάλλοντος για το 2022 ανήλθε σε €122,5 εκατ. έναντι €115,1 εκατ. το 2021, αύξηση 6,4%., οφειλόμενη κυρίως στην αύξηση του όγκου των εισερχόμενων δημοτικών αποβλήτων, στην αύξηση των τιμών των ανακτώμενων ανακυκλώσιμων υλικών και σε αποζημίωση αναφορικά με εξωσυμβατικές εργασίες παρελθόντων ετών, που σε σημαντικό βαθμό αντισταθμίστηκαν από την αύξηση του ενεργειακού κόστους και την μείωση των εισερχόμενων ποσοτήτων κλινικών αποβλήτων. Για το 2022 έγινε επεξεργασία 882 χιλ. τόνων απορριμμάτων έναντι 822 χιλ. τόνων το 2021.

Το EBITDA του κλάδου Περιβάλλοντος για το 2022 διαμορφώθηκε σε €15,3 εκατ., έναντι €16,7 εκατ. το 2021, σημειώνοντας περιορισμένη μείωση 8% ή -€1,4 εκατ.

**Ανάπτυξη Ακινήτων.**

Ο κλάδος της Ανάπτυξης Ακινήτων εμφάνισε για τη περίοδο του 2022 ετήσια έσοδα ύψους €9,8 εκατ., έναντι ποσού €7,6 εκατ. για το έτος 2021 σημειώνοντας αύξηση κατά 29,6% ή €2,2 εκατ.

Τα κέρδη προ τόκων, αποσβέσεων και φόρων (EBITDA) του 2022 διαμορφώθηκαν σε €6,1 εκατ. έναντι €6,2 εκατ. του 2021. Σημειώνεται ότι στο αποτέλεσμα του 2021 συμπεριλαμβάνεται αναστροφή απομείωσης ακινήτων ποσού €2,0 εκατ.

Ο Όμιλος, στον κλάδο, μέσω της REDS, αναμένεται να υλοποιήσει ένα φιλόδοξο επενδυτικό σχέδιο ύψους €350 εκ. (Γούρνες, Καμπάς, Μαρίνα Αλίμου).

**Ανανεώσιμες Πηγές Ενέργειας / Διακοπείσες Δραστηριότητες.**

Ο Όμιλος, μέσω της ANEMOS RES, στην οποία διατηρεί ποσοστό 25%, συνεχίζει να δραστηριοποιείται στον Κλάδο Ανανεώσιμων Πηγών Ενέργειας, συνεργαζόμενος στρατηγικά με έναν νεοεισερχόμενο μεν, αλλά εξειδικευμένο όμιλο στην ενέργεια, τη Motor Oil Hellas (ΜΟΗ).

Τα βασικά οικονομικά μεγέθη για τον Κλάδο ΑΠΕ για τη χρήση 2022, διαμορφώθηκαν ως εξής: Ο κύκλος εργασιών των Ανανεώσιμων Πηγών Ενέργειας (ΑΠΕ) κατά το 2022 ανήλθε σε €99,5 εκατ. έναντι €105,7 εκατ. το 2021, παρουσιάζοντας μείωση 5,8% ή €6,2 εκατ. Το EBITDA ανήλθε σε €75,2 εκατ. έναντι €84,4 εκατ. πέρυσι, σημειώνοντας μείωση 11% ή -€9,2 εκατ. Το περιθώριο EBITDA διαμορφώθηκε σε 76%, έναντι 80% της περσινής χρήσης.

Το σύνολο της εγκατεστημένης ισχύος του Κλάδου ΑΠΕ ανήλθε σε 493,4 MW. Επιπλέον αυτών, σε διάφορα στάδια αδειοδότησης βρίσκονται 1.502 ΜW έργων ΑΠΕ. Η παραγωγή ηλεκτρικής ενέργειας κατά το 2022 ανήλθε σε 1.125 GWh, μειωμένη ελάχιστα κατά 0,4% σε σχέση με την αντίστοιχη περσινή περίοδο (1.129 GWh). Το μέσο capacity factor της περιόδου διαμορφώθηκε σε 26,0%, ίδιο με το αντίστοιχο της περσινής περιόδου.

**Κατωτέρω παρατίθενται τα ενοποιημένα αποτελέσματα του Ομίλου ανά κλάδο Δραστηριότητας για το 2022:**

**Πωλήσεις**

|  |  |  |  |  |  |  |  |
| --- | --- | --- | --- | --- | --- | --- | --- |
| ***€εκ.*** | **FY’21** | **FY’22** | **Δ%** |   | **Q4’21** | **Q4’22** | **Δ%** |
| Κατασκευή | 462,7 | 554,7 |  20% |   | 145,4 | 174,5 |  20% |
| Παραχωρήσεις | 233,3 | 269,0 |  15% |   | 67,2 | 71,5 |  6% |
| Περιβάλλον | 115,1 | 122,5 |  6% |   | 31,5 | 34,3 |  9% |
| Ανάπτυξη Ακινήτων | 7,6 | 9,8 |  30% |   | 2,9 | 3,3 |  15% |
| Λοιπά | 0,5 | 0,5 |  4% |   | 0,1 | 0,2 |  62% |
| Απαλοιφές | (9,4) | (12,5) | (33%) |   | (3,0) | (3,0) | (0%) |
| **Συνεχιζόμενες Δραστηριότητες** | **809,8** | **944,0** | **17%** |   | **244,1** | **280,8** | **15%** |
| Διακοπείσες Δραστηρ./ΑΠΕ | 105,7 | 99,5 | (6%) |   | 33,7 | 24,1 | (29%) |
| **Σύνολο** | **915,5** | **1.043,5** | **14%** |   | **277,8** | **304,9** | **10%** |
| **EBITDA** |  |  |  |  |  |  |  |
| ***€εκ.*** | **FY’21** | **FY’22** | **Δ%** |   | **Q4’21** | **Q4’22** | **Δ%** |
| Κατασκευή | (75,4) | (1,7) |  98% |   | (5,3) | (1,6) |  70% |
| *Κατασκευή Συγκρ.[[2]](#footnote-2)* | *(49,2)* | *(1,7)* |  97% |   | *(5,3)* | *(1,6)* | *70%* |
| Παραχωρήσεις | 142,8 | 151,5 |  6% |   | 35,9 | 41,6 |  16% |
| *Παραχωρήσεις Συγκρ.[[3]](#footnote-3)* | *142,8* | *160,5* | *12%* |   | *35,9* | *41,6* | *16%* |
| Περιβάλλον | 16,7 | 15,3 | (8%) |   | 1,2 | 4,0 | >100% |
| Ανάπτυξη Ακινήτων | 6,2 | 6,1 | (3%) |   | 3,6 | 2,4 | (33%) |
| Λοιπά | (9,8) | (7,2) |  26% |   | (3,1) | 1,7 | >100% |
| **Συνεχιζόμενες Δραστηριότητες** | **80,5** | **164,0** | **>100%** |   | **32,4** | **48,2** | **49%** |
| Διακοπείσες Δραστηρ./ΑΠΕ | 84,4 | 75,2 | (11%) |   | 27,5 | 15,1 | (45%) |
| **Σύνολο** | **164,9** | **239,2** | **45%** |   | **59,8** | **63,3** | **6%** |
|   |   |   |   |   |   |   |   |
| **EBITDA περιθ. %** | **18%** | **23%** |   |   | **22%** | **21%** |  |

*Στη δημοσιευθείσα Ετήσια Οικονομική Έκθεση 01.01.-31.12.2022, η οποία είναι αναρτημένη στο διαδικτυακό τόπο* [*http://ellaktor.com*](http://ellaktor.com)  *και συγκεκριμένα στο σύνδεσμο https://ellaktor,com/finances/oikonomikes-katastaseis-omiloy-thygatrikon-thygatrikes-me-edra-ellada/* [*https://ellaktor.com/finances/oikonomikes-katastaseis-omiloy-thygatrikon-thygatrikes-me-edra-ellada/*](https://ellaktor.com/finances/oikonomikes-katastaseis-omiloy-thygatrikon-thygatrikes-me-edra-ellada/) *περιλαμβάνονται αναλυτικά οι χρηματοοικονομικές καταστάσεις και επίσης, μεταξύ άλλων, και πληροφορίες σχετικά με:*

* *Δείκτες ESMA*
* *Μη χρηματοοικονομικά στοιχεία (NFR)*
* *Επιπτώσεις της εξάπλωσης COVID-19 και της ενεργειακής κρίσης στα βασικά μεγέθη της ΕΛΛΑΚΤΩΡ*
1. 1 Εξαιρουμένου του καθαρού δανεισμού του Μορέα (δάνεια χωρίς αναγωγή ύψους €406,6 εκατ. και καταθέσεις €41,4 εκατ.) και υποχρεώσεων από μισθώσεις ΔΠΧΑ 16. [↑](#footnote-ref-1)
2. Εξαιρουμένης της επιβάρυνσης των αποτελεσμάτων 2021 κατά €26,2 εκατ. συνεπεία αρνητικής έκβασης διαιτησίας για έργο

 στο Κατάρ [↑](#footnote-ref-2)
3. Αναπροσαρμογή ως προς την εφάπαξ επιβάρυνση στη χρήση 2022 με ποσό ύψους €9,0 εκατ. λόγω των επιπτώσεων της κακοκαιρίας "Ελπίς". [↑](#footnote-ref-3)